КОНКУРС ЗА ЕРАЗЪМ ПРЕПОДАВАТЕЛИ –  NICOLAE TESTEMIȚANU STATE UNIVERSITY OF MEDICINE AND PHARMACY – МОЛДОВА
по договор № 2025-1-BG01-KA171-HED-000321660 

Медицински университет – София, Факултет по дентална медицина обявява конкурс за подбор на 2-ма преподаватели за реализиране на Еразъм мобилност с цел преподаване в Nicolae Testemițanu State University of Medicine and Pharmacy за следните провизорни периоди 14-18 септември 2026 г.; 21-25 септември 2026 г. и 05-09.10.2026 г.
Критериите за подбор на академичния персонал за участие в Еразъм мобилност, според Вътрешните правила за администриране на програма Еразъм+ в Медицински университет – София са:
1. Представяне на подписано от приемащия университет споразумение за преподаване/обучение.
2. Документ за владеене на работния език – минимум ниво В2. За Еразъм конкурса се признават сертификати/дипломи от завършено средно образование с интензивно изучаване на чужд език или други документи удостоверяващи владеенето на езика, в т. ч. продължителен престой в чужбина, майчин език и др.
3. Да е преподавател щатен или хоноруван в МУ-София по съответната договорена област на знание.
4. Да работи активно с входящи и изходящи Еразъм студенти.
5. Да съдейства за разширяване на партньорствата по програма ЕРАЗЪМ +. Наличие на предварителни контакти, участие в съвместни проекти с преподаватели от партниращата институция ще се разглеждат като предимство.
6. Предимство при равни други условия при подбора ще се дава на лица с по-малко възможности, като лица с различни увреждания, здравословни проблеми и т.н., дефинирани в Еразъм + Ръководство на програмата.
7. Да инициира и участва в разработването на проекти / разработване на учебни програми по програма ЕРАЗЪМ +.
8. Да се дава предимство на членове на академичния персонал, които допринасят за интернационализацията на университета, увеличаване на проектната дейност и съдействат за реализиране на входящи и изходящи студентски мобилности.

Необходими документи за кандидатстване:
· Професионална автобиография – Европейски формат на английски език.
· Документ/доказателства за владеене на работния език. 
· Заглавие на теми, които биха представили пред студентите и преподавателите в приемащия университет /участието е възможно, при условие, че приемащата институция одобри предлаганите теми/.
Описаните документи трябва да се представят във Факултета по дентална медицина, Медицински университет – София, на 1 етаж, ст.7, или на следния имейл: m.kondrova@fdm.mu-sofia.bg, най-късно до 20.07.2026 г. Интервюто с кандидатите ще се проведе на 23.07.2026 год., във ФДМ от 11.00 ч.
За допълнителна информация: г-жа Мария Кондрова, тел. 0888145972, ст. 7 

